《送程给事知越州》
宋代·王仲修

乞麾占得山川胜，金纽新提左顾龟。
苍阙门龙辞日下，红旌引骑照江湄。
剡溪月午何妨醉，曲水春余好账诗。
玉案天香携满袖，锦衣谁似过乡时。

作者简介：王仲修，成都华阳（今四川成都）人，徙家开封。圭子。神宗熙宁三年（一○七○）进士。八年，以著作佐郎为崇文院校书。同知太常礼院（《宋会要辑稿》卷选举三三之一四）。元丰四年（一○八一），坐谒告淮南时所为不检，冲替（同上书职官六六之一五）。七年，为著作佐郎（《续资治通鉴长编》卷三四八）。哲宗元祐二年（一○八七）勒停。元符三年（一一○○），为其父王圭诉冤，尽复圭故官谥赠。事见《东都事略》卷八○《王圭传》。